I nat nedbrændte et hus i Doktorparken i Ellidshøj. Familien, som var bosat i ejendommen, blev vækket ved lyden og lyset af branden. De nåede dog at komme ud, inden flammerne for alvor tog til. Nordjyllands Politi fik anmeldelsen klokken lidt over 1:00. Branden startede i garagen, hvorefter den spredte sig til familiens bil og efterfølgende huset. Det oplyser vagtchef ved Nordjyllands Politi Jesper Sørensen. Han fortæller videre, at brandårsagen er ukendt, og at brandstedet endnu ikke er frigivet, da der skal foretages yderligere undersøgelser. Ingen personer kom til skade i forbindelse med branden.

Referat:
Ingen personer er kommet til skade i forbindelse med branden.